Pärnu linnavolikogu

Pärnu linnavolikogu on Pärnu linna omavalitsusorgan (linnavolikogu), mille on valinud valimisõiguslikud linnakodanikud.

Pärnu linna täidesaatev võimuorgan on Pärnu linnavalitsus.

 Pärnu linnavolikogu III koosseis 
2025. aasta kohaliku omavalitsuse volikogude valimistel valiti Pärnu linnavolikogu III koosseis neljaks aastaks 19. oktoobril 2025. Volikokku kuulub 39 liiget ja nende volitused algasid 27. novembril 2025. Mandaadid jaotusid järgmiselt: Isamaa Erakond 10, Eesti Konservatiivne Rahvaerakond 7, Reformierakond 7, Keskerakond 5, Valimisliit Südamega Pärnu 4, Valimisliit Pärnu Ühendab 4, Erakond Parempoolsed 2.

 Pärnu linnavolikogu II koosseis 
2021. aasta kohaliku omavalitsuse volikogude valimistel valiti Pärnu linnavolikogu II koosseis neljaks aastaks 17. oktoobril 2021. Volikokku kuulus 39 liiget. Mandaatide jaotus volikogus oli järgmine: Eesti Konservatiivne Rahvaerakond 10, Reformierakond 9, Valimisliit Pärnu Ühendab 9, Isamaa Erakond 6, Keskerakond 5.

 Pärnu linnavolikogu I koosseis 
2017. aasta kohaliku omavalitsuse volikogude valimistel valiti Pärnu linnavolikogu I koosseis neljaks aastaks 15. oktoobril 2017. Volikokku kuulus 39 liiget. Mandaatide jaotus volikogus oli järgmine: Isamaa Erakond 10, Reformierakond 9, Valimisliit Pärnu Ühendab 7, Keskerakond 7, Eesti Konservatiivne Rahvaerakond 5, Sotsiaaldemokraatlik Erakond 1.

 Ajalugu 
pisi|Wilhelm Bockslaffi projekti järgi valminud Pärnu raekoja juurdeehitis
1877. aastal hakati Baltikumis rakendama Vene linnaseadust, mille põhjal likvideeriti kitsa privilegeeritud ringkonna moodustatud raad kui omavalitsusorgan ning 1878. aastal astus Pärnu rae asemele Pärnu linnakodanikest maksumaksjate valitud Pärnu linnaduuma ehk Pärnu linnavolikogu. Volikogu valis Pärnu linnavalitsuse eesotsas Pärnu linnapeaga. Linnaseaduse alusel muutus ka senine varalise tsensusega piiratud rae liikmete valimisõigus ning nüüd anti valimisõigus kõigile Vene riigi alamaile, kes olid vähemalt 25-aastased, elanud linnas vähemalt kaks aastat ja omasid linnas kinnisvara või ettevõtet. Näiteks kandideerisid 1882. aastal Pärnu linnaduumasse ehk volikogusse 1. klassis: kaupmees Jacob Dietrich Ammende, Pärnu linnasekretär Eduard Simson; 2. klassis: kaupmees Justus Friedrich Specht; 3. klassis: linnavanem Oskar Alexander Brackmann, linnavalitsuse liige Nicolaus Michael Bremer, linnavalitsuse liige Alexander Dietrich Johann Rodde.Kandidaatide nimekiri, keda Pärnu linna walimise klassidele walimiseks soowimise kombel ette pannakse., Perno Postimees ehk Näddalileht, nr. 46, 12 november 1882 Linnavolikogu valijad jagunesid varalise seisundi järgi kolme valimisklassi ehk kuuriasse, kellest igaühel oli õigus määrata üks kolmandik linnavolikogu liikmetest, kes valiti neljaks aastaks. Kuni 1892. aastani jagati valijad varanduse (linnale makstavate maksude suuruse) järgi kolme klassi. 1892. aastast jagati valijad politseijaoskondade järgi ning iga linnajagu valis oma suuruse järgi teatava arvu linnavolinikke.

Pärnu linnavolikogu asus Pärnu raekoja 1911. aastal valminud juurdeehitises Uue tänaval, nurgahoones Uus 4 // Nikolai 3.

 Vaata ka 
 Pärnu linnavolinike loend

 Viited 

 Välislingid 
 Pärnu linna põhimäärus, RT IV, 29.12.2017, 275


Kategooria:Eesti kohalik omavalitsus